बता दें कि आरोपी बजिन्दर सिंह विवाहित है और उसकी 2 बेटियां भी हैं। बड़ी बेटी 6 साल और छोटी बेटी 18 महीने की है। गुरुवार को पुलिस ने बजिन्दर सिंह को हिरासत में लेकर 2 दिनों की पुलिस रिमांड पर ले लिया है। पीड़ित महिला के 2 बच्चे हैं और वह रोड के किनारे एक खाने का स्टॉल लगाती है। महिला ने अपनी शिकायत में कहा है कि बजिन्दर ने अपनी ‘स्पेशल पॉवर’ का इस्तेमाल कर उसे बेहोश कर दिया था और उसके साथ बलात्कार किया। होश में आने के बाद महिला को उत्पीड़न होने की जानकारी हुई। पीड़िता को पुलिस में शिकायत करने के लिए प्रेरित करने वाली एक वकील का कहना है कि ‘बजिन्दर महिलाओं को अपनी स्पेशल अनुयायी बनाने के लिए आकर्षित करता है और बाद में उनकी आपत्तिजनक वीडियो बनाकर महिलाओं का यौन शोषण करता है।’